Yemgarad wungal ɣef tmacahut imi tamacahut yella deg-s usugen n yiwudam d isugnanen ur llin ara deg tilawt d imakunen, ɣas akken d iḥricen seg wullis maca mkul yiwen s tegnatin-is d tulmisin-is, ungal yesɛa d anwa i t-yuran, i t-id-isugnen, maca tamacahut ur tesɛi ara amesnulfu, imi tella-d seg tsuta timawit d tsekla n tallit taqburt d timetti i d amsnulfu, iwudam deg wungal d ismawen n yiwudam yellan deg tmetti, ma yella deg tmacahut d isugnanen (Waɣzen, Tteryel rtg), imukan mgaraden deg wungal ɣef wid n tmacahut, deg wungal ad naf imukan qqnen ɣer tmetti tilawayt, ma deg tmacahut d isuganen; ungal: Lqahwa, aɣerbaz, taddart n at Qasi.atg, tamacahut: Tiẓgi, axxam n Waɣzen, Aɛecciw n tteryel..rtg, tamacahut d tawsit n tsekla timawit tesɛa tignatin n tmenna (Aseḍru), ma yella d ungal ulac, imi d tawsit tatrart tettwaru s wudem n tesrit tilawayt, ungal yettili-d deg-s uglam n wadeg s waṭas, ma deg tullist d tmacahut ulac anect-a; Muḥend Akli ṢALḤI yefka-d tamuɣli-is, yerra lwelha-is ɣef uferdisa; ulac aṭas n uglam n wadeg deg tullist, neɣ deg tmacahut imi tiwsatin-agi d talɣiwin tiwezzlanin n tsiwelt, (ittunefk deg-sent wazal n tkerrist), akked tigawin, ma deg wungal yesɛa wadeg azal d ameqqran, yettban-d wazal-agi deg wungal neɣ deg tewsit n tsiwelt-nniḍen deg tlata n temsal-agi anda tḍerru teḥkayt, amek i d-yettunefk wadeg deg teḥkayt?